《癸巳生日书怀》
明代·袁应文

客子伤春旅鬓飘，况逢生日转无聊。行藏敢信今年是，事业堪嗟去日饶。

乡国频年劳远梦，烽烟几处未全消。无端却怪檐前柳，青眼看人只恁骄。

作者简介：袁应文，字仲奎。一字聚霞。东莞人。明神宗万历元年（一五七三）举人，授福建沙县知县，擢御史，出为贵州佥事，历仕贵州按察使。年八十二卒。清道光《广东通志》卷二八一有传。